Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 25/13/5507	Námestovo, 30.7.2013
EEČ : 2-41-105-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov, spáchaného formou spolupáchateľstva podľa § 20 Trestného zákona

Rozhodol: 	prokurátor Okresnej prokuratúry Námestovo
Podľa § 215 odsek 1 písmeno f Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1/dňa 07.01.2013 v čase okolo 20.30 hod. prišiel spolu s  ml. XXXXX k budove potravín XXXXX, kde pilkou na železo prepílil visiaci zámok na mreži vchodových dverí a následne ramenom vytlačil drevené vchodové dvere v oblasti zámku a vošiel do predajne potravín, kde za nim vošiel aj ml.XXXXX,kde z predajne odcudzili 1ks borovička Konifer, 1ks vodka Nicolaus, 3ks Golden Hruška, 10 krabičiek cigariet Petra dlhé , 3 krabičky cigariet Golden Gate, finančnú hotovosť 150 € a spodnú časť pokladne na eurá, čím poškodenému XXXXX, nar. XXXXX, trvale bytom XXXXX, spôsobil škodu odcudzením vo výške 278,92,€ a škodu poškodením vo výške 18,90, €.  

2/ dňa 08.01.2013 v čase okolo 23.00 hod.  prišiel spolu s ml. XXXXX, ml.XXXXX a XXXXX k budove potravín XXXXX, kde spolu s XXXXX pílkou na železo prepílili visiaci zámok na mreži bočných dverí vedúcich do skladu predajne, následne ml. XXXXX nohou vykopol a ramenom vytlačil drevené vchodové dvere v oblasti zámku a vošiel do predajne potravín a za ním vošiel aj XXXXX a ako tretí za nimi vošiel ml. XXXXX, pričom ml. XXXXX stál na ceste vedľa potravín a dával pozor, kde z predajne odcudzili 3 ks 7 dcl. fliaš alkoholu značky Hruška Vanapo 40%, 3 ks 7 dcl. fliaš alkoholu značky Slivka Vanapo 40%, 2 ks 5 dcl. fliaš alkoholu značky Slovenská rezaná 40%, 1 ks 7 dcl. fliaš alkoholu značky Slovenská borovička 40%, 2 ks 5 dcl. fliaš alkoholu značky Hruška Vanapo 40%, 5 ks 5 dcl. fliaš alkoholu značky Jemná vodka - Carat 40%, 10 ks 5 dcl. fliaš alkoholu značky Slovenská borovička - Carat 40%, 1 ks 5 dcl. fliaš alkoholu značky Dolnozemská hruška - Imperátor 40%, 1 ks 5 dcl. fliaš alkoholu značky Morský vlk - Carat 40%, 4 ks 7,5 dcl. fliaš alkoholu značky Hubert de luxe 7%, 1 ks 7 dcl. fliaš alkoholu značky Vodka 40%, 20 ks 1 dcl. fliaš alkoholu značky Borovička 40%, 3 ks 7 dcl. fliaš alkoholu značky Mikulov 12,5%, 16 krabičiek cigariet Petra - krátka biala, 10 krabičiek cigariet Mars, 19 krabičiek cigariet Petra - dlhá biela, 20 krabičiek cigariet Petra - krátka - červená, 10 krabičiek cigariet Golden gate červené, 16 krabičiek cigariet Golden gate modré, 24 krabičiek cigariet Petra - dlhá červená, 3 ks farba na vlasy Wellaton, 1 ks parfém Oppresion, 30 balíček žuvačiek Airways - cassis, 30 balíček žuvačiek Airways - mentol, 12 krabičky Tic - Tac - mint, 15 ks Mila -Sedita, 1 balíček Naty - Wafers - Cacao, 12 balíčky cukríkov Doxy - Roksy - fruits, 23 balíčky cukríkov JOJO - delfinky, 3 balíčky cukríkov JOJO - vextra, 75 ks lízaniek Space - Chupi, 2 balíčky cukríkov kyslé dážďovky 90g, 12 balíčky cukríkov - damla 100g,  3 balíčky cukríkov - bananas 75g, 9 ks čokoláda Milka Alpine Milk, 35 ks čokoláda Milka Hazelnuts, 1 ks čokoláda Milka Whole Hazelnut a 3 ks čokoláda Milka Happy Cows, 158 ks pelendreky, 19 ks energetický nápoj Hell, 13 ks cukríky Antikol, 1 ks spray old spice červený, 2 ks spray old spice modrý, 2 ks lak na vlasy, 1 ks šampón, 1 ks cukrová vata, čím poškodenému XXXXX, nar. XXXXX, trvale bytom XXXXX, XXXXX, spôsobili škodu odcudzením vo výške 693,50,€ a škodu poškodením vo výške 18,90,€. 

lebo obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie

Odôvodnenie:
	Uznesením povereného príslušníka Obvodného oddelenia PZ Zákamenné pod č. ORP-35/ZK-DK-2013 zo dňa 08. 01. 2013 bolo podľa § 199 ods. 1 Tr. poriadku začaté trestné stíhanie a dňa 10.01.2013 podľa § 206 ods. 1 Tr. poriadku vznesené obvinenie mladistvým XXXXX a XXXXX pre prečin krádeže podľa § 212 ods. 2 písm. d) Trestného zákona, spáchaného formou spolupáchateľstva podľa § 20 Trestného zákona, na tom skutkovom základe, ako je to uvedené vo výroku citovaného uznesenia.Uznesením povereného príslušníka Obvodného oddelenia PZ Zákamenné pod č. ORP-42/ZK-DK-2013 zo dňa 10. 01. 2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie ml. XXXXX, ml. XXXXX, ml. XXXXX a XXXXX pre prečin krádeže podľa § 212 ods. 2 písm. d) Trestného zákona, spáchaného formou spolupáchateľstva podľa § 20 Trestného zákona, na tom skutkovom základe, ako je to uvedené vo výroku citovaného uznesenia.   Obe trestné veci boli následne odtúpené na OR PZ XXXXX, odbor kriminálnej polície, kde sú vedené v spoločnom konaní pod sp. zn. ČVS: ORP-76/OVK-DK-2013 na základe uznesenia vyšetrovateľa PZ podľa § 21 ods. 3 Trestného poriadku.
   
	Vyšetrovateľ PZ po skončení vyšetrovania predložil prokurátorovi podľa § 209 ods. 1 Trestného poriadku vyšetrovací spis s návrhom na podanie obžaloby. 

	Vykonaným dokazovaním, najmä výsluchom samotného obvineného ml. XXXXX, výsluchmi spoluobvinených ml. XXXXX, ml. XXXXX a XXXXX , svedka - poškodeného XXXXX, svedkyne XXXXX, ako aj zabezpečenými listinnými dôkazmi bolo preukázané, že obvinený ml. XXXXX sa dopustil prečinu pre ktorý je trestne stíhaný. 

	V zmysle ustanovenia § 338 Tr. poriadku bola do konania pribratá znalkyňa z odboru psychológia, XXXXX za účelom posúdenia rozumovej a mravnej vyspelosti u obvineného ml. XXXXX. 

	Znalkyňa v záveroch svojho znaleckého posudku okrem iného uviedla, že dosiahnutá úroveň duševného a mravného vývinu ml. XXXXX je dostatočná k tomu, aby dokázal rozpoznať protiprávnosť svojho konania. Tým, že skutok sa uskutočnil v skupine, nebol schopný ovládať svoje konanie. Celková úroveň rozumových schopností sa síce nachádza v dolnom pásme priemeru, ale osobnostný a mravný vývin je nerovnomerný, prítomná je výrazná diskrepancia medzi biologickým zrením a citovým a sociálnym dospievaním. nachádza sa v období krízy identity, čo je dočasný jav. Situáciu mu sťažuje citová labilita, impulzívnosť a výbušnosť, nachádza sa v období, fáze "druhého vzdoru", dostáva sa častých konfliktov s autoritami - učiteľmi, rodičmi. Diskrepancia v rozumovom a mravnom vývine znamená, že úroveň mravného vývinu sa nachádza na úrovni okolo 13 rokov fyzického veku, je to dočasný stav. Je s prítomnými poruchami správania a učenia.

	Vyhodnotením zadovážených dôkazov, a to najmä výsledkov znaleckého dokazovania,  výpovede obvineného mladistvého, ako aj zabezpečených správ na obvineného mladistvého, som dospel k záveru, že obvinený mladistvý v čase spáchania skutku, v ktorom mal menej ako pätnásť rokov, nedosiahol takú úroveň rozumovej a mravnej vyspelosti, aby mohol ovládať svoje konanie. 

	Podľa § 215 ods. 1 písm. f) Tr. poriadku prokurátor zastaví trestné stíhanie, ak obvinený mladistvý v čase činu neprekročil pätnásty rok veku a nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie. 
	
	Z horeuvedených dôvodov som preto rozhodol tak, ako to je uvedené vo výrokovej časti tohto uznesenia. 

Poučenie:
Proti tomuto uzneseniu nie je prípustná sťažnosť.

Mgr. Peter Michalík
prokurátor